Knut Olaf Sunde

Knut Olaf Sunde (født 6. april 1976) er en norsk komponist. Han har skrevet stykker for orkester, sinfonietta, mindre ensembler, soloer og elektronisk musikk, og har de siste årene dessuten arbeidet med installasjoner og stedsspesifikk musikk. Sunde er bosatt i Oslo og har sin utdannelse fra Norges musikkhøgskole og fra Musikhögskolan i Göteborg.

Sunde er i dag stipendiat ved Norges musikkhøgskoles Fagseksjon for musikkteori, komposisjon og musikkteknologi der han arbeider med prosjektet Site awareness in music. Sammen med Cikada Strykekvartett ble han nominert til Spellemannprisen 2018 i klassen samtid for Vertigo Room med musikk av Sunde.

Han driver plateselskapet MERE records sammen med Jørgen Karlstrøm.

Knut Olaf Sunde ble opptatt som medlem av Norsk Komponistforening i 2003.

Verkliste (utvalg)
Antichrist – scene-versjon av Lars von Triers film (regi P P Øian) Musikk og lyddesign (Det Norske Teatret) (2013)
Vertigo room Strykekvartett og høyttalere (2011)
quo Strippet musikk for korps (2009)
Fagervann  Soloppgangskonsert, skogstjern og Blåseensemble (2009)
Molladalen Stedsspesifikk konsert, fire tromboner, vandrende publikum, akustisk dal (2007)
Circolo maledetti  Forsterket ensemble, tekstprojeksjon (2005)
Comatose Orkester (2004)
Stimulator Installasjon: 120 hengende høyttalere, 8 kanaler, sensorer, mikrofoner (2003)
Ellers tror man at en slags linse på størrelse med Tyrkia skal få romskip til å akselerere til halve lysets hastighet på bare to år. –Men også dette ligger nok noe frem i tid.  Piano med blylodd (2002)
Black holes ain’t so black Stort kirkeorgel (2001)
Verewigter Duft ist paradox Ensemble (2000/02)
ASK Sinfonietta (1998-99)
An Nafud Ensemble (1995-96)

Referanser

Eksterne lenker 
 
 Medlemsside - Norsk Komponistforening 
 Mere Records
Verkliste fra NB noter

Norske komponister